Был хаҡиҡәт: Аллаһы Тәғәлә ҡанундары буйынса йәшәгән мосолман кешеһенә үлгәндә былай тип әйтеләсәк: «Әй, гүзәл һәм камил йән! Был тәндән еңеллек менән сыҡ». Был миҙгелдә йән тәндән еңел сыға, ә бының өсөн яуаплы фәрештәләр, йәнде алып, уны етенсе күккә күтәрәләр. Етенсе күктә уларҙы башҡа фәрештәләр менән бергә Джәбраил (ғәләйһи-ссәләм) ҡаршы ала һәм йәнде Аллаһы Тәғәлә эргәһенә алып баралар. Йән Аллаһы Тәғәлә ҡаршыһына килеп еткәс, Ул әйтәсәк: «Әй, фәрештәләрем! Был матур йәнде алығыҙ ҙа, сәнскеһеҙ ағастар үҫә торған баҡсаларға индерегеҙ, унда банан тәлгәштәре аҫтында йылғалар сылтырап аға, шул йылға ярҙарында улар етешлектә һәм ләззәттә ятырҙар». Шунан һуң Аллаһы Тәғәлә 500 фәрештәгә әмер бирер: «Был кешенең йортона барығыҙ һәм ҡайғыларын уртаҡлашығыҙ».